En familiefar skal betale 20 dagbøder a 250 kroner. Det kom frem i Retten i Næstved torsdag eftermiddag.

Manden er dømt for at have begået freds- og æreskrænkelser mod 5 nøgenbadende mænd ved stranden på Enø sidste sommer. At han filmede de nøgne mænd, er ikke ulovligt, men han er dømt for at have lagt klippene på videodelingstjenesterne Youtube og Webtv.dk og kalde dem "Perversesvin" og "Liderbasser".

Se video her: Nøgenfilmende familiefar skal i retten for krænkelser

Sagen startede i juli 2013, da manden og hans familie havde lejet et sommerhus på Enø. På stranden så de 5 mænd, der nøgenbadede. Familiefaren blev så krænket af synet, at han filmede dem, mens han råber efter dem.

Vælger manden ikke at betale bøderne, skal han 4 dage i fængsel.

Han sagde i retten, at han vil forsøge at anke dommen, men på grund af straffens lille størrelse, skal han først have tilladelse af Procesbevillingsnævnet.